Eunice Eisden

Eunice M.D. Eisden (☆ 22 di sèptèmber 1961Kandidatenlijst 2010. Archivá 4 di yüli 2022.)) ta un polítiko di Kòrsou di partido MAN. E tabata minister plenipotensiario di Kòrsou na Den Haag di 23 di desèmber 2016 te ku 13 di aprel 2017. Promé ku esei el a fungi varios aña komo parlamentario i direktor sektoral na Ministerio di Enseñansa.

 Karera polítiko 
Eisden tabata desde 2006 miembro di Parlamento di Antias Hulandes pa partido Movementu Alsa Nashon (MAN). Despues di elekshon 2010, pa kua e tabata e lider politiko i kandidato máksimo riba lista, el a sirbi komo miembro di e promé Parlamento di Kòrsou i lider di frakshon di 2010 te 2012. Na 2011 el a entregá un proposishon di lei di initiativa pa duna mihó protekshon na e trahadó ku kontrato laboral di korto durashon, restringiendo abusonan kometí pa dunadónan di trabou.Statenlid Eunice Eisden heeft een initiatief wetsvoorstel ingediend, Paradise FM (9 di februari 2011) Na elekshonnan 2016 i 2017 e no a aparesé riba lista di MAN, sinembargo den elekshon 2017 e tabata kandidato nr. 29 riba lista, logrando 131 voto personal.

Na 2016 el a keda apuntá minister plenipotensiario di Kòrsou na Den Haag bou di gabinete Koeiman, un koalishon di MAN-PAR-PS. Ku e formashon di un gobièrnu di koalishon PAR-MAN-PIN el a wòrdu nombrá minister plenipotensiario interino na Hulanda, fungiendo entre 29 di mei 2017 i 14 di yüni 2021 komo suplente di minister plenipotensiario Anthony Begina.

Category:Hende
Category:Polítiko di Kòrsou